**08.3.1-ESFA-V-412 PRIEMONĖS „ROMŲ SOCIALINĖ INTEGRACIJA“ PROJEKTŲ FINANSAVIMO SĄLYGŲ APRAŠO Nr. 1 PROJEKTAS: INFORMACIJA APIE DERINIMO METU GAUTUS PASIŪLYMUS IR PASTABAS BEI JŲ ĮVERTINIMAS**

|  |  |  |  |
| --- | --- | --- | --- |
| **Institucija, pateikusi pasiūlymą, pastabą** | **Pateikimo data** | **Pasiūlymai, pastabos** | **Paaiškinimai, kodėl į pastabą/pasiūlymą neatsižvelgta** |
| 1. Europos socialinio fondo agentūra, 2015 m. spalio 8 d. raštas Nr. SB-2015-00462 | | 1. Patikslinti aprašo projekto 31 punkte nurodytą transporto fiksuotąjį įkainį, vadovaujantis atnaujintu 2015 m. balandžio 24 d. kuro ir viešojo transporto išlaidų fiksuotųjų įkainių tyrimu | Atsižvelgta |
| 2. Aprašo projekto 31 punkte nustatyti papildomus reikalavimus projektą vykdančiam personalui, įtraukiant nuostatą, kad projekto vykdytojas turi užtikrinti, kad projektą vykdantys darbuotojai turėtų išsilavinimą ir kvalifikaciją, atitinkančius projekte numatytas vykdyti funkcijas ir pareigas, o jeigu projekto veikloms vykdyti planuojama įdarbinti savanorius, su jais turi būti sudaromos savanoriško darbo sutartys | Atsižvelgta |
| 3. Aprašo projekto 1 priedo 5.6 punkto skiltyje „Bendrojo reikalavimo/specialiojo kriterijaus detalizavimas“ pateikti nuorodą į aprašo 23 punktą | Atsižvelgta |
| 2. Lietuvos romų bendruomenė, el. paštu, 2015 m. spalio 9 d. | | 1. Siūloma aprašo projekto 10 punkte įtraukti naują veiklą: viešosios nuomonės formavimas | 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plane (toliau – PIP), patvirtintame Lietuvos Respublikos socialinės apsaugos ir darbo ministro 2015 m. vasario 24 d. įsakymu Nr. A1-90 „Dėl 2014–2020 metų Europos Sąjungos fondų investicijų veiksmų programos prioritetų priemonių įgyvendinimo plano ir nacionalinių stebėsenos rodiklių skaičiavimo aprašų patvirtinimo“, patvirtintas baigtinis finansuojamų veiklų sąrašas, kuriame siūloma veikla „viešosios nuomonės formavimas“ nėra numatyta. Pažymėtina, kad PIP anksčiau jau buvo suderintas su romų bendruomeninėmis organizacijomis (tai pat ir su Lietuvos romų bendruomene). Esant būtinybei, svarstytinas PIP keitimo klausimas, bet tokiu atveju planuojamas projektas bus pradėtas įgyvendinti 1-2 mėn. vėliau, t. y. ne anksčiau kaip 2016 m. II ketv. |
| 2. Prašoma paaiškinti apie aprašo projekto 17 punkte paminėtus didelės apimties projektus | **Didelės apimties projektai** yra tokie projektai, kurių bendros tinkamos finansuoti išlaidos yra didesnės kaip 50 000 000 EUR.  **Didelės apimties projektai** apibrėžti 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320) 100 straipsnyje |
| 3. Klausiama, ar galima būtų finansuoti statybos, rekonstravimo, remonto ir kitus darbus, jeigu tai tiesiogiai susiję su galimybe įdarbinti romus | Paaiškiname, kad patvirtintame PIP bei aprašo projekte tokios veiklos ir išlaidos nėra numatytos. Taip pat pažymėtina, kad tokių veiklų ir išlaidų poreikis ir paskirtis nebuvo svarstomi SADM susitikimuose su pareiškėju bei partneriais, aptariant priemonės turinį ir jos įgyvendinimo planus. |
|  | | 4. Aprašo projekto 31 punkte nustatyta, kad projekto viešinimo išlaidos neturi sudaryti daugiau kaip 20 000 Eur.  Siūloma šią sumą padidinti | Pasiūlymas svarstytinas, tačiau būtina aptarti pareiškėjo bei partnerių siūlymus dėl konkrečių viešinimo veiklų, priemonių, kurios būtų vykdomos projekto įgyvendinimo metu. |